Liečba zapáleného spodného viečka a začínajúceho jačmeňa.
Dobry den, mozete mi prosim poradit ocne kvapky na zapal spodneho viecka alebo zacinajuci jacmen? Mam opuhnute spodne viecko a bolest v oblasti slzneho kanalika.
Dobrý deň,
ďakujeme za Vašu otázku.
Dobrú skúsenosť máme s očnými kvapkami Ophthalmo-Septonex, ktoré majú dezinfekčný účinok. Pri akútnych zápaloch sa instiluje do postihnutého oka (očí) 1 kvapka každé 1-2 hodiny.
Kozmetiku používanú na očné okolie je vhodné vymeniť za befparfúmovanú kozmetiku určenú na citlivú pokožku. Dekoratívnu kozmetiku je potrebné do vymiznutia príznakov v okolí očí úplne vynechať.
Pokiaľ sa Vaše ťažkosti nezlepšia do 3 dní alebo sa príznaky zhoršia, je potrebné sa obrátiť na lekára.
Prajem Vám všetko dobré.
S pozdravom
PharmDr. Patrícia Čečková